pythainlp/thai-wiki-dataset-v3 huggingface dataset:
เล็กซ์ ลูเกอร์

ลาเวร์นช เวนเดลล์ "ลาร์รี" พอฟชล์ (Lawrence Wendell "Larry" Pfohl) หรือที่รู้จักกันดีในสังเวียนมวยปล้ำว่า เล็กซ์ ลูเกอร์ (Lex Luger) เกิดวันที่ 2 มิถุนายน ค.ศ. 1958 เป็นอดีตนักอเมริกันฟุตบอลและเป็นอดีตนักมวยปล้ำอาชีพชาวอเมริกันของ WWF ,WCW และ NWA เป็นอดีตแชมป์โลกถึง 3 สมัย ได้แก่ แชมป์โลก WCW 1 สมัย และ แชมป์โลก WWA 2 สมัย และยังเคยได้แชมป์ยูเอสเฮฟวี่เวทของ NWA/WCW 5 สมัย และเป็นผู้ชนะรอยัลรัมเบิล ประจำปี 1994 พร้อมกับ เบรต ฮาร์ต
==ผลงาน==
Championship Wrestling from Florida
*NWA Florida Bahamian Championship (1 time)
*NWA Florida Television Championship (1 time)
*NWA Southern Heavyweight Championship (Florida version) (3 times)
Jim Crockett Promotions / World Championship Wrestling
*Jim Crockett, Sr. Memorial Cup (1988) – with Sting
*NWA (Mid-Atlantic)/WCW World Tag Team Championship (3 times) – with Barry Windham (1), Sting (1), and The Giant (1)
*NWA/WCW United States Heavyweight Championship (5 times)
*WCW Triple Crown Champion
*WCW World Heavyweight Championship (2 times)
*WCW World Television Championship (2 times)
Pro Wrestling Illustrated
*PWI Comeback of the Year (1993)
*PWI Feud of the Year (1987) Four Horsemen vs. Super Powers and the Road Warriors
*PWI Feud of the Year (1988, 1990) vs. Ric Flair
*PWI Match of the Year (1991) with Sting vs. The Steiner Brothers at SuperBrawl
*PWI Most Popular Wrestler of the Year (1993)
*PWI Rookie of the Year (1986)
*PWI Wrestler of the Year (1997)
*PWI ranked him #20 of the top 500 singles wrestlers of the "PWI Years" in 2003
*PWI ranked him #2 of the top 500 singles wrestlers in the PWI 500 in 1991
World Wrestling All-Stars
*WWA World Heavyweight Championship (1 time)
World Wrestling Federation
*Royal Rumble (1994) with Bret Hart1
*Slammy Award for Most Patriotic (1994)
Wrestling Observer Newsletter awards
*Most Improved (1989)
*Worst Worked Match of the Year (1996) with Arn Anderson, Meng, The Barbarian, Ric Flair, Kevin Sullivan, Z-Gangsta, and The Ultimate Solution vs. Hulk Hogan and Randy Savage, Uncensored, Towers of Doom match, Tupelo, Mississippi, March 24
1Luger and Bret Hart are recognized as co-winners after both simultaneously eliminated each other.
==อ้างอิง==
==แหล่งข้อมูลอื่น==
Just Sports Stats
Aug 16 2013 Audio Interview with Lex Luger
นักเพาะกายชาวอเมริกัน
นักมวยปล้ำอาชีพชาวอเมริกัน
นักแสดงละครโทรทัศน์ชายชาวอเมริกัน
รายชื่อสมาชิกของโฟร์ฮอร์สเมน (มวยปล้ำอาชีพ)
รายชื่อสมาชิกของนิวเวิลด์ออร์เดอร์ (มวยปล้ำอาชีพ)
ผู้รอดชีวิตจากโรคหลอดเลือดสมอง
ชาวอเมริกันเชื้อสายแคนาดา
ชาวอเมริกันเชื้อสายสกอตแลนด์
ชาวอเมริกันเชื้อสายเยอรมัน
คริสต์ศาสนิกชนชาวอเมริกัน
บุคคลจากบัฟฟาโล
เจ้าอุปราช (สิทธิสาร ณ น่าน)

เจ้าอุปราช (สิทธิสาร) เจ้าอุปราช นครเมืองน่าน มีนามเดิมว่า เจ้าสิทธิสาร (พ.ศ. 2378 - พ.ศ. 2442) เป็นราชโอรสองค์ที่ 3 ในเจ้าอนันตวรฤทธิเดช เจ้าผู้ครองนครน่าน องค์ที่ 62 ประสูติแต่แม่เจ้าสุนันทาอัครเทวี (ชายาที่ 1)
== พระประวัติ ==
เจ้าอุปราชสิทธิสาร  เจ้าอุปราชนครเมืองน่าน  มีพระนามเดิมว่า เจ้าสิทธิสาร ประสูติเมื่อวันที่ 15 พฤศจิกายน พ.ศ. 2378 เป็นพระโอรสองค์ที่ 3 ในเจ้าอนันตวรฤทธิเดชฯ เจ้าผู้ครองนครน่าน องค์ที่ 62 ประสูติแต่แม่เจ้าสุนันทาอรรคราชเทวี (พระชายาที่ 1) ทรงเป็นเจ้าอนุชาร่วมพระมารดากับพระเจ้าสุริยพงษ์ผริตเดชฯ เจ้าผู้ครองนครน่าน องค์ที่ 63 เมื่อปี พ.ศ. 2400 ได้ลงมาเฝ้าทูลลอองธุลีพระบาท พระบาทสมเด็จพระจอมเกล้าเจ้าอยู่หัว พร้อมกับพระบิดาเจ้าอนันตวรฤทธิเดชฯ เจ้าผู้ครองนครน่าน องค์ที่ 62 ในการถวายพระเพลิงพระบรมศพ พระบาทสมเด็จพระนั่งเกล้าเจ้าอยู่หัว ต่อมาในปี พ.ศ. 2401 ได้รับพระกรุณาโปรดเกล้าฯ ให้เป็น "ว่าที่เจ้าสุริยวงษ์ นครเมืองน่าน" และได้ช่วยราชการพระบิดาในนครเมืองน่าน ต่อมาในปี พ.ศ. 2411 ได้นำเครื่องราชบรรณาการลงไปทูลเกล้าฯ ถวาย จึงรับพระกรุณาโปรดเกล้าฯ พระราชทานเครื่องราชอิสริยาภรณ์มงกุฎสยาม ชั้นที่ 4 (ภัทราภรณ์) ต่อมาในปี พ.ศ. 2434 ทรงพระกรุณาโปรดเกล้าฯ พระราชทานเลื่อนสัญญาบัตรขึ้นเป็น "เจ้าราชวงษ์ นครเมืองน่าน" และพระราชทานเครื่องราชอิสริยาภรณ์มงกุฎสยาม ชั้นที่ 3 (มัณฑณาภรณ์ ) ต่อมาในปี พ.ศ. 2436 ทรงพระกรุณาโปรดเกล้าฯ พระราชทานเลื่อนสัญญาบัตรขึ้นเป็น "เจ้าอุปราช นครเมืองน่าน" และให้ดำรงตำแหน่งยุติธรรมเมืองนครน่าน
== พิลาลัย ==
ในเดือนกุมภาพันธ์ พ.ศ. 2441 เจ้าอุปราชสิทธิสาร ประชวรเป็นวรรณโรคเม็ดเล็กภายในมีอาการให้ไอ และเป็นไข้จับสบัดร้อนสท้านหนาว รับประทานอาหารไม่ค่อยจะได้หมอประกอบยาให้รับประทาน อาการทรงบ้างแล้วกลับซุดลง มาจนถึงวันที่ 17 ตุลาคม พ.ศ. 2442 อาการซุดหนักลงอาหารรับประทานไม่ได้ ให้เหนื่อยอ่อนมีเสมหะปะทะในลำคอให้หอบ ครั้นถึงเวลา 19.00 น. เจ้าอุปราชสิทธิสาร ก็ได้ถึงแก่พิราลัย สิริชนมายุ 65 ปี
==เครื่องประกอบยศ==
• ครั้งที่ได้รับการสถาปนาขึ้นเป็น เจ้าราชวงษ์ นครเมืองน่าน ได้รับพระราชทานเครื่องประกอบอิสริยยศ ดังนี้
พานหมากถม ๑
คนโทถม ๑
กระโถนถม ๑
• ครั้งที่ได้รับการสถาปนาขึ้นเป็น เจ้าอุปราช นครเมืองน่าน ได้รับพระราชทานเครื่องประกอบอิสริยยศ ดังนี้
พานหมากถม เครื่องทองคำ ๑
คนโททองคำ ๑
กระโถนทองคำ ๑
ลูกประคำทองคำ ๑ สาย
== พระกรณียกิจ ==
เจ้าอุปราชสิทธิสาร ได้ประกอบกรณียกิจเคียงคู่กับเจ้าอนันตวรฤทธิเดช เจ้าบิดา และเจ้าสุริยพงษ์ผริตเดช พระเชษฐา อาทิ
ได้รับแต่งตั้งจากเจ้าอนันตวรฤทธิเดช ให้ไปช่วยงานพระศพพระเจ้ากาวิโลรสสุริยวงศ์ พระเจ้านครเชียงใหม่
ได้รับแต่งตั้งให้คุมไพร่พลไปช่วยปราบพวกเงี้ยว ที่นครเชียงใหม่
ได้คุมไพร่พลขึ้นไปจัดราชการที่เมืองหลวงภูคา
== เครื่องราชอิสริยาภรณ์ ==
==ราชตระกูล==
== อ้างอิง ==
เจ้าอุปราชนครเมืองน่าน
ราชวงศ์ติ๋นมหาวงศ์
ราชโอรสในเจ้าผู้ครองนครฝ่ายเหนือ
สกุล ณ น่าน
ผู้ได้รับเครื่องราชอิสริยาภรณ์ ต.ม.
เจ้าอุปราช
เจ้าราชวงศ์
อุปราช (สิทธิสาร)
อินเตอร์เลซ

อินเตอร์เลซ (interlaced) คือความละเอียดของโทรทัศน์ชนิดหนึ่ง อักษรคือ i ซึ่งจะสแกนเส้นแบบฟันปลา ซึ่งหมายถึงจะสแกนเส้นเลขคี่คือ 1,3,5,7, จนถึงเส้นสุดท้ายของเลขคี่ก่อน ตามด้วยสแกนเลขคู่ คือ 2,4,6,8, จนถึงเส้นสุดท้ายของเลขคู่ เช่น 1,3,5,7, - 1079 และ 2,4,6,8, - 1080 เรียกว่า 1080i ,1,3,5,7, - 719 และ 2,4,6,8, - 720 เรียกว่า 720i เป็นต้น  เพราะภาพที่ได้จะมีรอยตามขอบของโทรทัศน์บ้างจึงไม่มีในยูทูบ ซึ่งตรงกันข้ามกับ โปรเกรสซีฟ ที่มีในยูทูบด้วย
== อ้างอิง ==
== ดูเพิ่ม ==
โปรเกรสซีฟ
โทรทัศน์
เทคโนโลยีโทรทัศน์
ไททันโนซอรัส

ไททันโนซอรัส (Titanosaurus) จัดเป็นไดโนเสาร์กินพืชในกลุ่มซอโรพอด ลำตัวยาว 9-12 เมตร นำหนัก 13 ตัน เกิดในยุคครีเทเชียสตอนปลาย พบทางตอนใต้ของทวีปยุโรปและทวีปอเมริกาใต้ ไททันโนซอรัส มีลำตัวขนาดใหญ่ คอยาวหนา หางยาว เดิน 4 ขา เชื่องช้า มักอาศัยอยู่รวม - กันเป็นฝูง กินพืชเป็นอาหาร สมองขนาดเล็กมากเมื่อเทียบกับขนาดลำตัว
== การตั้งชื่อและการค้นพบ ==
ถูกค้นพบในปี 1828 ที่ประเทศอินเดีย แต่ไม่มีชื่อทางการจนกระทั่งปี 1877 โดยชื่อนั้นได้มาจาก เทพปกรณัมกรีก (หมายถึง กิ้งก่าไททัน)
== อ้างอิง ==
https://en.wikipedia.org/wiki/Titanosaurus
[http://www.ryt9.com/s/tpd/857554]
ไดโนเสาร์ในยุคครีเทเชียส
ยุคครีเทเชียส
ตุลาคม พ.ศ. 2554

ตุลาคม พ.ศ. 2554 เป็นเดือนที่ 10 ของปี พ.ศ. 2554 วันแรกของเดือนเป็นวันเสาร์ วันสุดท้ายของเดือนเป็นวันจันทร์
== เหตุการณ์ปัจจุบัน ==
ตุลาคม
*2554-10
หัวใจห้องล่างเต้นเร็ว

ภาวะหัวใจห้องล่างเต้นเร็ว (ventricular tachycardia) หรือ V-tach, VT เป็นภาวะหัวใจเต้นเร็วชนิดหนึ่งที่มีจุดกำเนิดจังหวะเต้นหัวใจมาจากหัวใจห้องล่าง เป็นภาวะหัวใจเต้นผิดจังหวะที่อาจมีอันตรายถึงชีวิต อาจพัฒนาไปเป็นเวนทริคูลาร์ฟิบริลเลชัน หัวใจหยุด และอาจทำให้เสียชีวิตทันทีได้
==อ้างอิง==
==แหล่งข้อมูลอื่น==
หัวใจเต้นผิดจังหวะ
ภาวะฉุกเฉินทางการแพทย์
หัวใจเต้นผิดจังหวะ

หัวใจเต้นผิดจังหวะคือภาวะใดๆ ที่เกิดความผิดปกติขึ้นในการนำไฟฟ้าของหัวใจ หัวใจอาจเต้นเร็วหรือช้ากว่าปกติ และมีจังหวะสม่ำเสมอหรือไม่สม่ำเสมอก็ได้
ภาวะหัวใจเต้นผิดจังหวะบางชนิดเป็นภาวะฉุกเฉินทางการแพทย์ซึ่งอาจเป็นอันตรายถึงชีวิต ทำให้เกิดภาวะหัวใจหยุดและเสียชีวิตได้ทันที ชนิดอื่นซึ่งไม่เป็นอันตรายถึงชีวิตนั้นอาจทำให้เกิดความรู้สึกใจสั่น หรือไม่สบายตัวเล็กน้อย ความรู้สึกใจสั่นนี้อาจเกิดจากภาวะหัวใจเต้นแผ่วระรัวไม่ว่าจะเป็นห้องบนหรือห้องล่าง หรือการนำสัญญาณไฟฟ้าหัวใจผิดปกติ หรือภาวะอื่นๆ และบางชนิดอาจไม่มีอาการใดๆ เลย แต่เพิ่มความเสี่ยงต่อการเกิดภาวะแทรกซ้อนซึ่งอาจเป็นอันตรายถึงชีวิตหรือทำให้เกิดความพิการได้ เช่น โรคหลอดเลือดสมอง หรือเกิดลิ่มเลือดอุดตันหลอดเลือด
ภาวะหัวใจเต้นผิดจังหวะบางชนิดอาจผิดปกติเพียงเล็กน้อยและมีผลเสียน้อยจนถือเป็นความแตกต่างระหว่างบุคคลที่ไม่ถือเป็นโรค
หัวใจเต้นผิดจังหวะ
ภาวะฉุกเฉินทางการแพทย์
เนเจอร์ (วารสาร)

เนเจอร์ เป็นวารสารวิชาการทางวิทยาศาสตร์ ตีพิมพ์ครั้งแรกเมื่อวันที่ 4 พฤศจิกายน ค.ศ. 1869 ได้รับการจัดอันดับเป็นวารสารวิทยาศาสตร์สหวิทยาการที่อ้างอิงมากที่สุดของโลก ตามการจัดอันดับของรายงานการอ้างอิงวารสาร ค.ศ. 2010 ฉบับวิทยาศาสตร์ วารสารวิทยาศาสตร์ส่วนใหญ่ปัจจุบันเป็นแบบเฉพาะทางอย่างสูง และเนเจอร์เป็นเพียงหนึ่งในวารสารไม่กี่ฉบับที่ยังตีพิมพ์บทความงานค้นคว้าต้นฉบับในวิทยาศาสตร์สาขาต่าง ๆ มีงานวิจัยทางวิทยาศาสตร์หลายสาขาซึ่งมีการตีพิมพ์ความก้าวหน้าใหม่ที่สำคัญและงานค้นคว้าต้นฉบับเป็นบทความหรือจดหมายในเนเจอร์
นักวิทยาศาสตร์วิจัยเป็นกลุ่มผู้อ่านสำคัญของวารสาร แต่ใจความสรุปและบทความที่เสริมเข้ามาตั้งใจให้งานสำคัญที่สุดจำนวนมากสามารถเข้าใจได้แก่นักวิทยาศาสตร์ในสาขาอื่นและสาธารณชนที่ได้รับการศึกษา ส่วนหน้าของวารสารแต่ละฉบับมีบทบรรณาธิการ ข่าวและบทความพิเศษในเรื่องซึ่งนักวิทยาศาสตร์ให้ความสนใจโดยทั่วไป รวมทั้งข่าวสารปัจจุบัน เงินทุนทางวิทยาศาสตร์ ธุรกิจ จริยธรรมทางวิทยาศาสตร์และการวิจัยการค้นพบอันยิ่งใหญ่ นอกจากนี้ยังมีส่วนว่าด้วยหนังสือและศิลปะ ส่วนที่เหลือของวารสารประกอบด้วยบทความวิจัยเป็นส่วนใหญ่ ซึ่งมักแน่นทึบและเป็นเชิงเทคนิคอย่างสูง เพราะการจำกัดความยาวบทความอย่างเข้มงวด บ่อยครั้งที่ข้อความที่ตีพิมพ์นั้นแท้จริงแล้วเป็นใจความสรุปของงานที่กำลังกล่าวถึงและรายละเอียดของงานนั้นถูกแสดงไว้เพื่อเสริมงานนั้นในเว็บไซต์ของวารสาร
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
Nature archive, 1869–present
วารสารวิทยาศาสตร์
วารสารวิชาการสาขาวิทยาศาสตร์

ในการเผยแพร่ผลงานทางวิชาการ วารสารวิทยาศาสตร์ เป็นสิ่งพิมพ์เผยแพร่ตามกำหนดเวลา ซึ่งตั้งใจเพื่อส่งเสริมความก้าวหน้าทางวิทยาศาสตร์ ซึ่งมักเป็นการรายงานการวิจัยใหม่ ปัจจุบันมีวารสารวิทยาศาสตร์หลายพันฉบับกำลังตีพิมพ์อยู่ และมีอีกมากที่เคยตีพิมพ์มาก่อนช่วงใดช่วงหนึ่งในอดีต วารสารส่วนใหญ่ศึกษาเฉพาะเรื่องอย่างสูง แม้วารสารเก่าแก่ที่สุดบางฉบับ เช่น เนเจอร์ จะตีพิมพ์บทความและเอกสารวิทยาศาสตร์ในวิทยาศาสตร์สาขาต่าง ๆ ก็ตาม วารสารวิทยาศาสตร์มีบทความซึ่งผ่านการกลั่นกรอง ในความพยายามที่จะประกันว่าบทความเป็นไปตามมาตรฐานคุณภาพของวารสาร และความถูกต้องตามวิทยาศาสตร์ แม้วารสารวิทยาศาสตร์มองเผิน ๆ แล้วจะคล้ายกับนิตยสารมืออาชีพ แต่แท้จริงแล้วทั้งสองค่อนข้างแตกต่างกันทีเดียว วารสารวิทยาศาสตร์ฉบับต่าง ๆ จะมีอ่านโดยบังเอิญน้อยครั้งนัก เพราะคนนิยมนิตยสารมากกว่า การพิมพ์ผลงานวิจัยเป็นส่วนสำคัญของระเบียบวิธีทางวิทยาศาสตร์ หากงานวิจัยกำลังอธิบายถึงการทดลองหรือการคำนวณ งานเหล่านี้จะต้องให้รายละเอียดเพียงพอที่นักวิจัยอิสระจะทำการทดลองหรือการคำนวณซ้ำเพื่อพิสูจน์ผล บทความวารสารแต่ละบทนี้กลายมาเป็นส่วนหนึ่งของระบบวิธีทางวิทยาศาสตร์อย่างถาวร
ประวัติศาสตร์วารสารวิทยาศาสตร์เริ่มตั้งแต่ ค.ศ. 1665 เมื่อวารสาร จูร์นาล เดส์ สกาวองส์ (Journal des sçavans) ของฝรั่งเศส และ ฟิโลโซฟิคัลทรานแซกชันส์ออฟเดอะรอยัลโซไซตี (Philosophical Transactions of the Royal Society) ของอังกฤษ เริ่มตีพิมพ์ผลการวิจัยอย่างเป็นระบบ วารสารอีกมากกว่าพัน ซึ่งส่วนใหญ่มีอายุสั้น ก่อตั้งขึ้นในคริสต์ศตวรรษที่ 18 และจำนวนเพิ่มขึ้นอย่างรวดเร็วหลังจากนั้น
บทความในวารสารวิทยาศาสตร์สามารถใช้ในงานวิจัยและระดับอุดมศึกษาได้ บางชั้นเรียนบางส่วนเน้นการตีความบทความคลาสสิก และชั้นเรียนสัมมนาอาจมีการนำเสนองานคลาสสิกหรือปัจจุบันของนักเรียนแต่ละคน ในกลุ่มวิจัยทางวิทยาศาสตร์หรือฝ่ายวิชาการ เป็นธรรมดาที่เนื้อหาของวารสารวิทยาศาสตร์ปัจจุบันจะนำไปอภิปรายในชมรมวารสาร
มาตรฐานซึ่งวารสารใช้พิจารณาการพิมพ์นั้นอาจแตกต่างกันได้อย่างกว้างขวาง บางวารสาร เช่น เนเจอร์ ไซแอนซ์ มีชื่อเสียงเรื่องการตีพิมพ์บทความซึ่งเป็นการค้นพบอันยิ่งใหญ่ที่เป็นส่วนสำคัญในสาขาที่เกี่ยวข้อง ในหลายสาขา มีลำดับขั้นของวารสารวิทยาศาสตร์อย่างไม่เป็นทางการอยู่ด้วย วารสารที่มีชื่อเสียงมากที่สุดในสาขาใดสาขาหนึ่งมีแนวโน้มเลือกเฟ้นที่สุดในแง่ของบทความที่จะเลือกมาตีพิมพ์ และจะมีปัจจัยกระทบสูงที่สุดด้วย เป็นธรรมดาสำหรับวารสารที่จะมุ่งให้ความสนใจกับส่วนใดส่วนหนึ่งของโลก โดยเน้นเป็นพิเศษงานตีพิมพ์จากประเทศใดประเทศหนึ่งหรือภูมิภาคทางภูมิศาสตร์แห่งใดแห่งหนึ่ง เช่น African Invertebrates
บทความมักเป็นเชิงเทคนิคอย่างสูง โดยแสดงงานวิจัยตามทฤษฎีและผลการทดลองล่าสุดในวิทยาศาสตร์สาขาที่วารสารนั้นรายงานอยู่ บทความนี้ผู้อ่านมักไม่เข้าใจยกเว้นนักวิจัยในสาขาและนักศึกษาขั้นสูงเท่านั้น ในบางวิชา ความซับซ้อนนี้เป็นธรรมชาติของเนื้อหาอย่างหลีกเลี่ยงไม่ได้ โดยปกติ กฎอันเข้มงวดในการเขียนเชิงวิทยาศาสตร์บังคับโดยบรรณาธิการ อย่างไรก็ดี กฎเหล่านี้อาจแตกต่างกันไปในแต่ละวารสาร โดยเฉพาะอย่างยิ่งระหว่างวารสารจากสำนักพิมพ์คนละสำนักกัน
== ตัวอย่างวารสารวิชาการสาขาวิทยาศาสตร์ ==
เนเจอร์
ไซเอินซ์
Scientific Reports
PLOS ONE
== อ้างอิง ==
การสื่อสารเชิงเทคนิค
กองทัพชาติปลดปล่อยประชาพลรัฐเขมร

กองทัพชาติปลดปล่อยประชาพลรัฐเขมร (កងទ័ពជាតិរំដោះប្រជាពលរដ្ឋខ្មែរ กงทัพชาติรํเฎาะบฺรชาพลรฎฺฐขฺแมร; Khmer People's National Liberation Armed Forces: KPNLAF) เป็นกองกำลังทางทหารของแนวร่วมปลดปล่อยชาติเขมร ซึ่งเป็นขบวนการทางการเมืองที่จัดตั้งเมื่อ พ.ศ. 2522 เพื่อต่อต้านรัฐบาลของสาธารณรัฐประชาชนกัมพูชาที่มีเวียดนามหนุนหลัง หัวหน้ากลุ่มคือ ซอน ซาน ที่เคยเป็นนายกรัฐมนตรีในสมัยระบอบสังคมของสีหนุ
== การจัดตั้ง ==
กองทัพนี้ก่อตั้งเมื่อเดือนมีนาคม พ.ศ. 2522 จากกลุ่มต่อต้านคอมมิวนิสต์หลายกลุ่มที่อยู่ตามแนวชายแดนไทย-กัมพูชา และเป็นกลุ่มที่อยู่ตรงข้ามกับสาธารณรัฐประชาชนกัมพูชา ซึ่งเป็นรัฐบาลที่มีเวียดนามหนุนหลัง ผู้นำของกองทัพคือเดียน เดล ซึ่งเคยเป็นทหารสมัยสาธารณรัฐเขมร ในช่วงกลางปี พ.ศ. 2522 มีทหารประมาณ 1,600 คน
การประกาศจัดตั้งมีขึ้นเมื่อ 9 ตุลาคม พ.ศ. 2511 ที่ค่ายสุขสันต์ ในเขตภูเขากระวานของกัมพูชา โดยอ้างว่ามีทหารราว 2,000 คน ซึ่งรวมมาจากกลุ่มต่างๆ 13 กลุ่ม บางส่วนเคยอยู่ฝ่ายสาธารณรัฐเขมรมาก่อน ผู้ควบคุมกองทัพคือ สัก สุตสคัน ซึ่งอยู่ฝ่ายสาธารณรัฐเขมรมาก่อน
== การขยายตัว พ.ศ. 2524 – 2525 ==
นายพลเดียน เดลได้เปิดค่ายฝึกที่ค่ายผู้อพยพอัมปึล (บ้านสังแก) เมื่อเดือนมกราคม พ.ศ. 2524 กองทัพนี้ได้รับการสนับสนุนทางอาวุธจากจีน
เพราะจุดยืนของซอน ซานคือการต่อต้านคอมมิวนิสต์ ทำให้กลุ่มนี้สร้างทางเลือกใหม่สำหรับกัมพูชา โดยไม่สนับสนุนทั้งพระนโรดม สีหนุ ฮานอยและเขมรแดง และกลายเป็นกองทัพที่ใหญ่เป็นอันดับสองที่แนวชายแดนไทย เป็นรองแต่กองทัพเขมรแดงเท่านั้น ในช่วงกลางปี พ.ศ. 2524 มีกำลังทหารติดอาวุธประมาณ 7,000 คนเพื่อคุ้มครองค่ายผู้อพยพ และเพื่อเข้ายึดครองประเทศกัมพูชา ในเดือนมิถุนายน พ.ศ. 2525 แนวร่วมปลดปล่อยเข้าร่วมในแนวร่วมเขมรสามฝ่าย แม้ว่ากองกำลังทหารจะไม่ได้รวมกันอย่างแท้จริง
ค่ายผู้อพยพหนองจันกลายเป็นศูนย์บัญชาการทางทหารของแนวร่วมปลดปล่อยในช่วงปลายปี พ.ศ. 2525 ส่วนค่ายอัมปึลยังมีความสำคัญทางการบริหารจนถูกทำลายในช่วงต้นปี พ.ศ. 2528 ค่ายผู้อพยพหนองจันเป็นที่ตั้งของกองกำลังที่ 3 7 และ 9 รวมทั้งกองกำลังพิเศษ ในขณะที่หน่วยที่ 1 อยู่ที่ค่าผู้อพยพหนองเสม็ด และหน่วยที่สองอยู่ที่ค่ายอัมปึล ในช่วงต้นปี พ.ศ. 2527 ซอน ซานกล่าวอ้างว่ามีทหารที่ผ่านการฝึกแล้ว 12,000 และกำลังฝึกอีก 8,000 คน แต่ยังมีอาวุธไม่เพียงพอ
== การโจมตีของเวียดนาม ==
การสู้รบกับเวียดนามเกิดขึ้นอย่างรุนแรงในช่วงฤดูแล้งระหว่างพฤศจิกายน พ.ศ. 2524 – มีนาคม พ.ศ. 2525 ซึ่งทำให้กองทัพอ่อนแอลงและทำให้ถอยร่นเข้าหาแนวชายแดนไทยมากขึ้น กองทัพแห่งชาติสีหนุและกองทัพเขมรแดงได้รับผลกระทบจากการโจมตีของเวียดนามด้วย และทำให้จำนวนค่ายผู้อพยพลดลง รัฐบาลไทยและหน่วยงานระดับนานาชาติอื่นๆได้เพิ่มความเข้มงวดในการรักษาความปลอดภัยค่ายผู้อพยพ และให้แยกค่ายผู้อพยพที่เป็นพลเรือนออกจากกำลังทหาร
หลังจากนั้นได้เกิดความแตกแยกระหว่างผู้นำของแนวร่วมคือซอน ซาน และเดียน เดล แต่ได้ไกล่เกลี่ยให้ยุติลงได้ในช่วงปลายปี พ.ศ. 2529
== การสลายตัว ==
กองทัพสลายตัวไปในราวกลางปี พ.ศ. 2532 หลังจากเวียดนามถอนทหารออกจากกัมพูชาหมดเมื่อ 21 กันยายน พ.ศ. 2532 นายพลเดียน เดลประกาศสลายกองทัพเมื่อเดือนกุมภาพันธ์ พ.ศ. 2535
== อ้างอิง ==
ขบวนการทางการเมืองในประเทศกัมพูชา
ขบวนการต่อต้านคอมมิวนิสต์
ประวัติศาสตร์การทหารของไทย
คณะกรรมการปลดปล่อยแห่งชาติเขมร

Redirectคณะกรรมการปลดปล่อยประชาชนเขมร
หัวใจหยุดเต้น

หัวใจหยุดเต้น (cardiac arrest) คือภาวะซึ่งหัวใจไม่มีการบีบตัว ทำงานผิดปกติ หรือทำงานช้าลง ทำให้ไม่มีการไหลเวียนเลือด ทำให้ไม่มีการลำเลียงออกซิเจนไปเลี้ยงร่างกายส่วนต่างๆ เกิดอาการของการทำงานผิดปกติที่อวัยวะต่างๆ ที่เห็นได้อย่างหนึ่งคือการทำงานของสมอง ซึ่งเมื่อไม่มีเลือดเลี้ยงทำให้หมดสติ หากหัวใจหยุดเต้นนานกว่า 5 นาที มีโอกาสเกิดความเสียหายต่อเนื้อสมองได้มาก การช่วยเหลือในทันทีจึงเป็นสิ่งจำเป็นเพื่อช่วยให้ผู้ป่วยรอดชีวิตและมีการฟื้นตัวของสมองที่ดี
หัวใจหยุดเต้นเป็นภาวะฉุกเฉินทางการแพทย์ บางครั้งหากได้รับการรักษาทันท่วงทีอาจทำให้หัวใจกลับมาเต้นใหม่ได้ หากมีหัวใจหยุดเต้นเฉียบพลันโดยไม่คาดฝันจนเสียชีวิตใช้ศัพท์ว่า sudden cardiac death วิธีสำคัญในการรักษาภาวะหัวใจหยุดเต้นคือการช่วยกู้ชีพ (CPR) เพื่อสร้างการไหลเวียนของเลือดให้มีเลือดไปเลี้ยงร่างกาย พิจารณาสัญญาณไฟฟ้าหัวใจว่าเป็นชนิดที่สามารถช็อกไฟฟ้าเพื่อช่วยเหลือได้หรือไม่และให้การรักษาตามความเหมาะสม
== อ้างอิง ==
หัวใจเต้นผิดจังหวะ
ภาวะฉุกเฉินทางการแพทย์
สาเหตุการเสียชีวิต
ศรศิลป์ มณีวรรณ์

ศรศิลป์ มณีวรรณ์ (เกิด 28 กุมภาพันธ์ พ.ศ. 2535) ชื่อเล่น มะนาว เป็นนักแสดงหญิงชาวไทย เจ้าของตำแหน่งมิสทีนไทยแลนด์ 2008 อดีตนักแสดงสังกัดสถานีโทรทัศน์สีกองทัพบกช่อง 7 ปัจจุบันเป็นนักแสดงอิสระ
== ประวัติ ==
ศรศิลป์ มณีวรรณ์ ชื่อเล่น มะนาว เกิดวันที่ 28 กุมภาพันธ์ พ.ศ. 2535 ที่อำเภอเดิมบางนางบวช จังหวัดสุพรรณบุรี ศึกษาระดับชั้นอนุบาลจนถึงมัธยมศึกษาตอนปลายที่โรงเรียนสงวนหญิง จังหวัดสุพรรณบุรี ปัจจุบันสำเร็จการศึกษาระดับปริญญาตรีจากคณะนิเทศศาสตร์ มหาวิทยาลัยรังสิต สาขาสื่อสารการตลาด  สำเร็จการศึกษาปริญญาโทด้านการตลาด จาก มหาวิทยาลัยกรีนิช (University of Greenwich) ประเทศอังกฤษ
== ผลงาน ==
=== ละครโทรทัศน์ ===
ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
| rowspan = "4" | 2553 ||สูตรรักกับดักหัวใจ||หวาน
|-
| ทีมซ่าท้าฝัน ||วาดดาว
|-
| คุณพ่อหวานแหวว || ไพลิน
|-
| คุณชายตำระเบิด || ผึ้ง
|-
| rowspan = "2" | 2554 || เพลงรักบ้านนา || ชาริณี
|-
| หอบรักมาห่มป่า || แจ๋
|-
| rowspan = "4" | 2555 || เถ้าแก่แซ่จอห์น || เล้ง
|-
| วิวาห์...ฮาเฮ || พิม
|-
| สวนอาหารบานใจ || หวานแหวว
|-
| กู้ภัยหัวใจแหวว || สไบนาง (สไบ)
|-
| rowspan = "3" | 2556 || ลูกไม้หลากสี || กฤติยา
|-
| หมอรัก...หมอเพลง || หงส์
|-
| ยมบาลเจ้าขา || พิกุล
|-
| rowspan = "3" | 2557 || ลูกผู้ชายพันธุ์ดี || ลิลลี่
|-
| คู่หูคู่เฮี้ยน || แอนนา
|-
| เนตรนาคราช || นายอง
|-
| rowspan = "1" | 2558 || ครอบครัวตึ๋งหนืดตืดขั้นเทพ || วันใส
|-
| rowspan = "3" | 2559 || ทอง 10 || เคียวโกะ
|-
| ขุนกระทิง‬ || เจิม
|-
| ขมิ้นกับปูน || ปวีณา ธรรมคุณ
|-
| rowspan = "2" | 2560 || เพลิงพระนาง || เจ้านางยอดพุ่ม
|-
| ทิวลิปทอง || พรรณมณี (พั้นช์)
|-
| rowspan = "2"| 2561 || มือปราบเหยี่ยวดำ || เนตรดาว
|-
| เชิง ชาย ชาญ || รัตติกาล วรกุล
|-
|}
=== ซีรีส์ ===
| 2565
| รักนาย My Ride
|
| ดุจดาว
|
|-
|}
=== ละครเทิดพระเกียรติ ===
| rowspan = "1" | 2553 || ลูกโขน || พอใจ
|-
|}
=== ละครสั้น ===
| rowspan = "1" | 2554 || ฟ้ามีตา ตอน ผู้ให้ชีวิต || ฟ้า
|-
| rowspan = "1" | 2556 || ฟ้ามีตา ตอน คนในฝัน || แพร
|-
| rowspan = "1" | 2557 || ฟ้ามีตา ตอน รักคนหล่อ เลือกคนรวย || อัน
|-
|}
=== ภาพยนตร์ ===
| rowspan = "1" | 2553 || With Love…ด้วยรัก || จูน
|-
| rowspan = "1" | 2560 || ทองดีฟันขาว || รำยง
|-
|}
== รางวัล ==
Daradaily The Great Awards ครั้งที่ 6 รางวัลดาราสีสัน ที่สุดแห่งปี 2016 จากละคร ขมิ้นกับปูน
Fever Awards 2016 สาขาฉากละครฟีเวอร์ จากละคร ขมิ้นกับปูน ร่วมกับ กรีน อัษฎาพร สิริวัฒน์ธนกุล
(เข้าชิงและรอประกาศผล) รางวัล นาฏราช ครั้งที่ 8 สาขา นักแสดงสมทบหญิงยอดเยี่ยม สาขาละครโทรทัศน์ จากละคร ขมิ้นกับปูน
== รายการโทรทัศน์ ==
== ผลงานเพลง ==
เพลงประกอบละคร เพลงรักบ้านนา
* เพลง มีตังค์อ่ะ 
== อ้างอิง ==
==แหล่งข้อมูลอื่น==
บุคคลที่เกิดในปี พ.ศ. 2535
บุคคลที่ยังมีชีวิตอยู่
นักแสดงหญิงชาวไทยในศตวรรษที่ 21
บุคคลจากอำเภอเดิมบางนางบวช
บุคคลจากวิทยาลัยนิเทศศาสตร์ มหาวิทยาลัยรังสิต
มิสทีนไทยแลนด์
นางงามไทย
พุทธศาสนิกชนชาวไทย
สมเด็จพระเจ้าเฟรเดอริกที่ 9 แห่งเดนมาร์ก

สมเด็จพระเจ้าเฟรเดอริกที่ 9 แห่งเดนมาร์ก (11 มีนาคม ค.ศ. 1899 - 14 มกราคม ค.ศ. 1972) มีพระนามเดิมว่า เจ้าชายเฟรเดอริกแห่งเดนมาร์กและไอซ์แลนด์ เสด็จขึ้นครองราชย์ต่อจากพระเจ้าคริสเตียนที่ 10 แห่งเดนมาร์ก พระราชบิดา เมื่อวันที่ 20 เมษายน ค.ศ. 1947 พระองค์เป็นพระราชโอรสพระองค์แรกของพระเจ้าคริสเตียนที่ 10 กับสมเด็จพระราชินีอเล็คซันดรีเนอแห่งเดนมาร์ก เป็นรัชกาลที่ 4 ในราชวงศ์กลึคส์บวร์ค
คติพจน์ประจำรัชกาลของพระองค์คือ 
== พระราชประวัติ ==
สมเด็จพระเจ้าเฟรเดอริกที่ 9 เสด็จพระราชสมภพเมื่อวันที่ 11 มีนาคม ค.ศ. 1899 ณ พระราชวังซอนเกนฟริ เป็นพระราชปนัดดาใน พระเจ้าคริสเตียนที่ 9 แห่งเดนมาร์ก และเป็นพระราชนัดดาใน สมเด็จพระเจ้าเฟรเดอริกที่ 8 แห่งเดนมาร์ก ส่วน สมเด็จพระราชินีอเล็กซานดรีนแห่งเดนมาร์ก พระราชมารดาเป็นพระธิดาใน "เฟรเดริก ฟรานซิสที่ 3 แกรนด์ดยุกแห่งเมคเลนเบิร์ก-ชเวอลิน" กับ "แกรนด์ดัชเชสอนาสตเซีย มิไคโลนาแห่งรัสเซีย"  พระองค์ทรงเข้าพิธีบัพติศมา ณ พระราชวังซอนเกนฟริ เมื่อวันที่ 9 เมษายน ค.ศ. 1899 ทรงมีพ่อแม่ทูนหัว 21 พระองค์คือ พระเจ้าคริสเตียนที่ 9 แห่งเดนมาร์ก , จักรพรรดินิโคลัสที่ 2 แห่งรัสเซีย , พระเจ้าจอร์จที่ 1 แห่งกรีซ, สมเด็จพระเจ้าออสการ์ที่ 2 แห่งสวีเดน, สมเด็จพระเจ้าเฟรเดอริกที่ 8 แห่งเดนมาร์ก, สมเด็จพระเจ้าเอ็ดเวิร์ดที่ 7 แห่งสหราชอาณาจักร และ "เฟรเดริก ฟรานซซิส ที่ 4 แกรนด์ดยุคแห่งพอชเวรีน"
== รัชทายาท ==
หลังจากที่พระเจ้าคริสเตียนที่ 9 แห่งเดนมาร์ก พระปัยกาได้สวรรคตลง ทำให้เจ้าชายเฟรเดอริก พระอัยกา เสด็จขึ้นครองราชย์ราชสมบัติเป็นสมเด็จพระเจ้าเฟรเดอริกที่ 8 แห่งเดนมาร์ก จึงทำให้พระบิดาของพระองค์ ขึ้นเป็นมกุฎราชกุมาร และทำให้พระองค์เป็นรัชทายาทอันดับสองของราชบัลลังก์ เพียงหกปีต่อมาสมเด็จพระเจ้าเฟรเดอริกที่ 8 เสด็จสวรรคต ทำให้พระราชบิดาของพระองค์เสด็จขึ้นครองราชย์เป็นพระเจ้าคริสเตียนที่ 10 แห่งเดนมาร์ก และพระองค์จึงเป็นมกุฎราชกุมาร พระองค์ทรงศึกษาที่โรงเรียนทหารเรือเดนมาร์กและมหาวิทยาลัยโคเปนเฮเกน ก่อนที่จะทรงขึ้นครองราชย์ ทรงได้รับยศเป็น พลเรือตรี
== อภิเษกสมรส ==
ในปี ค.ศ. 1922 ทรงหมั้นกับเจ้าหญิงโอลกาแห่งกรีซและเดนมาร์ก ผู้ซึ่งเป็นพระญาติ และพระธิดาของ เจ้าชายนิโคลัสแห่งกรีซและเดนมาร์ก แต่ก็มิได้อภิเษกสมรสกัน ต่อมาพระองค์ได้อภิเษกสมรสกับเจ้าหญิงอิงกริดแห่งสวีเดน ที่สตอล์กโฮล์ม เมื่อวันที่ 24 พฤษภาคม ค.ศ. 1935 พระนางเป็นพระราชธิดาในสมเด็จพระเจ้ากุสตาฟที่ 6 อดอล์ฟแห่งสวีเดน กับแรกเจ้าหญิงมาร์กาเรตแห่งคอนน็อต พระวรชายาพระองค์แรก
== สวรรคต ==
สมเด็จพระเจ้าเฟรเดอริกที่ 9 แห่งเดนมาร์ก เสด็จสวรรคตเมื่อวันที่ 14 มกราคม ค.ศ. 1972 พระชนมพรรษา 72 พรรษา ทำให้พระราชธิดาพระองค์ใหญ่ เจ้าหญิงมาร์เกรเธเสด็จขึ้นครองราชย์เป็นสมเด็จพระราชินีนาถแห่งเดนมาร์ก
== อ้างอิง ==
บุคคลที่เกิดในปี พ.ศ. 2442
บุคคลที่เสียชีวิตในปี พ.ศ. 2515
พระมหากษัตริย์เดนมาร์ก
ผู้ได้รับเหรียญรัตนาภรณ์ ภ.ป.ร.1‎
ราชวงศ์กลึคส์บวร์ค
มกุฎราชกุมารแห่งเดนมาร์ก
ผู้ได้รับเครื่องราชอิสริยาภรณ์ ป.จ.ว.
ปราสาทเวทมนตร์ของฮาวล์ (แก้ความกำกวม)

ปราสาทเวทมนตร์ของฮาวล์, ฮาวส์มูวิงแคเซิล หรือ Howl's Moving Castle  อาจหมายถึง
ปราสาทเวทมนตร์ของฮาวล์ (Howl's Moving Castle) นิยายของ ไดแอนา ไวน์ โจนส์ ตีพิมพ์เมื่อ พ.ศ. 2529
ฮะอุรุ โนะ ยุโงะกุชิโระ   อนิเมะของฮะยะโอะ มิยะซะกิ ซึ่งดัดแปลงจากนิยายในชื่อเดียวกัน ออกฉายในโรงภาพยนตร์เมื่อ พ.ศ. 2547 และได้รับเสนอชื่อเข้าชิงรางวัลอแคเดมี
ออมเดอร์มาน

ออมเดอร์มาน หรือ อุมดูร์มาน (Omdurman; أم درمان) เป็นเมืองใหญ่เป็นอันดับ 2 ของประเทศซูดาน ในรัฐคาร์ทูม ตั้งอยู่ริมฝั่งซ้ายของแม่น้ำไนล์ ตรงข้ามกับเมืองหลวง คาร์ทูม เมืองมีประชากร 2,395,159 คน (ค.ศ. 2008) เป็นศูนย์กลางการค้า มีการค้าหนังสัตว์ สิ่งทอ และปศุสัตว์ มีอุตสาหกรรมเครื่องเรือน เครื่องปั้นดินเผา สินค้าเครื่องหนังและหัตถกรรมอื่น ๆ เคยเป็นเมืองหลวงระหว่าง ค.ศ. 1885-1898
เมืองในประเทศซูดาน
วอลโกกราด

วอลโกกราด (Волгоград|Volgograd) เดิมชื่อ ซาริตซึน (Цари́цын|Tsaritsyn) และ สตาลินกราด (Сталингра́д|Stalingrad) เป็นเมืองอุตสาหกรรมสำคัญและเมืองหลวงของแคว้นวอลโกกราด ตั้งอยู่ทางตอนใต้ของประเทศรัสเซีย ส่วนที่อยู่ในทวีปยุโรป ตั้งอยู่บนฝั่งแม่น้ำวอลกา เป็นเมืองท่าที่สำคัญบนฝั่งแม่น้ำ ผลิตเคมีภัณฑ์ วัสดุก่อสร้าง ผลิตภัณฑ์อาหาร และเป็นสถานีไฟฟ้าพลังน้ำที่สำคัญ เมืองมีประชากร 1,021,244 คน (ค.ศ. 2010)
เดิมเป็นป้อมของชาวรัสเซียที่สร้างขึ้นใน ค.ศ. 1589 เพื่อป้องกันการโจมตีของชาวคัลมัก ชาวคอสแซก และผู้เข้าโจมตีกลุ่มอื่น ๆ ต่อมาถูกยึดครองใน ค.ศ. 1670 โดยชาวคอสแซก ซึ่งมีสเตนคา ราซิน เป็นผู้นำ เมืองเริ่มเติบโตอย่างรวดเร็ว เมื่อมีการสร้างทางรถไฟ พวกบอลเชวิคได้เข้ายึดครองใน ค.ศ. 1917 เป็นจุดเริ่มต้นของความขัดแย้งระหว่างสงครามกลางเมืองใน ค.ศ. 1919-1920 เปลี่ยนชื่อเมืองเป็นสตาลินกราดใน ค.ศ. 1925 เพื่อเป็นเกียรติแก่โจเซฟ สตาลิน
ในช่วงสงครามโลกครั้งที่สอง เมืองสตาลินกราดได้ตกเป็นเป้าหมายของนาซีเยอรมนี เมื่อครั้งที่กองทัพเยอรมันได้บุกสหภาพโซเวียตในปฏิบัติการบาร์บารอสซา เนื่องจากต้องการให้ขวัญกำลังใจแก่กองทัพและต้องการ โจเซฟ สตาลิน เสียหน้าโดยการยึดเมืองสตาลินกราดที่มีชื่อของสตาลิน แต่สตาลินไม่ต้องการเสียเมืองสตาลินกราดอย่างเด็ดขาดจึงส่งทหารไปป้องกันอย่างแน่นหนาในเมืองสตาลินกราดจนเกิดการรบกันอย่างหนักหลายเดือน ทำให้เมืองถูกทำลายอย่างหนักและมีผู้เสียชีวิตจำนวนมากมายมหาศาล หลังจากนั้นในที่สุดกองทัพแดงแห่งสหภาพโซเวียตสามารถป้องกันเมืองเอาไว้ได้และโอบล้อมกองทัพเยอรมันที่ 6 จนต้องยอมจำนนนในปีค.ศ. 1943 หลังจากนั้นเมืองสตาลินกราดได้รับการยกย่องเป็นวีรนครที่สองเคียงคู่กับเลนินกราดและได้สร้างอนุสาวรีย์พระแม่รัสเซียขึ้นเพื่อเป็นการรำลึกเหตุการณ์สงครามในเมืองที่คร่าไปหลายชีวิต และใน ค.ศ. 1964 หลังจากการอสัญกรรมของสตาลิน  นิกิตา ครุสชอฟได้ขึ้นเป็นผู้นำของสหภาพโซเวียตได้ดำเนินนโยบายลดบทบาทของสตาลินด้วยการประณามความโหดร้ายและทำลายรูปปั้น, ลบชื่อสตาลินในบทเพลง เมืองสตาลินกราดที่มีชื่อสตาลินก็ได้เปลี่ยนกลับมาใช้ชื่อเดิมอีกครั้งจนถึงปัจจุบัน
== อ้างอิง ==
== แหล่งข้อมูลอื่น ==
Official website of Volgograd
Official website of Volgograd
Unofficial website of Volgograd 
Volgograd tourist information
Sights of Volgograd 
Photo Gallery from Volgograd 
Stalingrad - Bilder einer erbitterten Schlacht 
Volgograd State University
เมืองในประเทศรัสเซีย
แคว้นวอลโกกราด